En 29-årig pædagogmedhjælper fra Himmerland er blevet kendt skyldig i blufærdighedskrænkelse over for syv piger. Pigerne var mellem 8 og 10 år, og krænkelserne har fundet sted i løbet sidste år og i 2005. Pædagogmedhjælperen berørte ifølge anklagen pigerne på brystet og i skridtet. Sagen startede da forældrene til fem af pigerne anmeldte pædagodmedhjælperen. Siden fortalte yderligere to piger om krænkelser. Pædagogmedhjælperen er suspenderet. Retten afgør først senere straffen. I mellemtiden skal han mentalundersøges. Episoderne fandt sted på en institution i den tidligere Hobro Kommune.

Referat:
Dommen falder først efter mentalundersøgelse